عبد الکریم ثمر

حکیم عبدالکریم ثمر اردو اور پنجابی کے ممتاز شاعر،صحافی ادیب اور سیرت نگار ہیں

ولادت 
حکیم عبدالکریم ثمر کی پیدائش یکم جنوری 1906ء کو اچھرہ لاہورپنجاب پاکستان ہے۔ ان کے والد کا نام حاجی خیر دین تھا
حکیم عبدالکریم ثمر درویش صفت، سادہ اور وضع دار شاعر تھے۔ وہ شاعری میں مقصدیت کے قائل تھے۔ان کی شاعری حب الوطنی اور اسلامی جذبے سے سرشار ہے۔ثمر صاحب تحریک پاکستان کے سرگرم کارکن رہے۔ مسلم لیگ اور انجمن حمایت اسلام کے جلسوں میں پڑھی جانے والی ان کی نظمیں، ملی ترانوں کی حیثیت اختیار کر گئیں۔ وہ اقبال، رومی اور جامی کی روایت کے شاعر تھے۔ وہ شعری میدان میں علامہ اقبال کے روحانی شاگردرہے۔ان کے ہر شعر و مصرع میں اسلامی رنگ نمایاں نظر آتا ہے۔ امید و ارتقائے انسانیت ان کی شاعری کا مرکزی نکتہ تھا۔ان کی تصنیف اور تالیف کردہ کتابوں کی تعداد 12 ہے، جن میں اردو و پنجابی میں سیرتِ طیبہ، حمدیہ و نعتیہ کلام کے مجموعے ، شعری مجموعے اور سفر نامہ شامل ہیں۔

وفات 
عبدالکریم ثمر 18 فروری1989ء لاہور کے علاقے اچھرہ میں انتقال فرماگئے ۔

مجموعہ کلام 
 کاخِ بلند ناشر، تاج کمپنی لمٹیڈ۔لاھور ، 1945ء ، صفحات 302
 عرضِ حال از مصنف بتاریخ 22 اکتوبر 1945ء ، اچھرہ۔لاہور
 زندگی
 شاخ سدرہ
 احسن تقویم
 سفر حجاز
 شعر الہام
 لوح و قلم
 نثری تصنیف سچی سرکار پنجابی زبان میں سیرت  کی کتاب ہے

حوالہ جات 

نعتیہ شاعر
1906ء کی پیدائشیں
1989ء کی وفیات